Goeie nuus: Projek vir behoeftige graadeens skop op hoë noot af - Maroela Media
Personeel van Solidariteit Helpende Hand in hul skoolklere. Foto: Verskaf.
Mariné Jacobs, 'n woordvoerder vir Helpende Hand, het Vrydag op navraag aan Maroela Media gesê dit is 'n reuseskenking van die publiek af en het almal wat 'n bydrae gemaak het namens Helpende Hand bedank.
"Helpende Hand se personeel het saam aan die pret deelgeneem deur almal terug te dink aan ons eerste skooldag en weer soos skoolkinders aan te trek," het Jacobs gesê. "Deur hierdie veldtog wil ons graag hê dat almal moet onthou dat alle kinders nie so bevoorreg is om 'n gelukkige eerste skooldag te hê nie, en daarom wil ons uitreik na daardie kinders en seker maak dat hulle hul skoolloopbaan op 'n gelyke voet met hul klasmaats begin."
Helpende Hand het vir die 2014-skooljaar 4 600 skooltassies aan behoeftige graadeens regoor die land uitgedeel en die organisasie hoop om vir 2015 meer as 5 000 skooltassies te kan uitdeel. Sedert die projek se ontstaan in 2007, het Helpende Hand al meer as 21 000 skooltassies uitgedeel.
Ag Solidariteit, doen eerder ook iets vir ons boere wat so vermoor word op 'n daaglikse basis!!
Genade! Solidariteit doen beslis MEER AS hul deel vir die blankes. Waar val jy uit? Wat verwag jy van hulle? Wat presies moet hulle doen?
Ontken beslis ook nie dat hulle die blankes help nie, maar om telkens te moet hoor jammer ons kan nie help nie, skep die indruk dat net sekeres gehelp word
Baie geluk en groot sukses en kindervreugde word jul toegewens. Het die mans kortbroeke en lang sokkies aangetrek?
Ons plaasskole in die Robertson- en Bonnievale-areas sou ook graag in hierdie vreugdes wou deel, maar word telkens met 'n "jammer ons kan nie help nie" geantwoord.
Sekerlik kan jul tussen almal daar jul eie insameling hou deur die skole, soos wat maar in die dorpe ook gedoen word? Ons skool stuur briefies uit wat vra vir hulp vir die kindertjies wat swaarkry, en so gee die wat kan hul deel? Dit werk elke jaar baie goed en so word die kinders met die nodige voorsien.
Ja Nina! So het ek vir 12 jaar as opvoeder van die graad 1-klas dit maar self gedoen. Sonder enige hulp, want die werkgewers in ons omgewing is al voos gegee en gegee, omdat die onderwysdepartement se hand styftoe is vir ons plaasskole. Ek weet… ek was daar.
Ons het egter oorgenoeg vir gebruik in die skole, hang net af wie met die geld werk. Party skole het niks, omdat die geld " wegraak".